Ērgļi (Brunavas pagasts)
Šis raksts ir par Brunavas pagasta centru. Par citām jēdziena Ērgļi nozīmēm skatīt nozīmju atdalīšanas lapu. Ērgļi (agrāk arī Klicnere, Sarkanpaņemune) ir apdzīvota vieta Bauskas novada Brunavas pagastā, pagasta centrs. Izvietojusies Mēmeles kreisajā krastā pie Kukuču strauta ietekas 21 km no novada centra Bauskas un 88 km no Rīgas. Apdzīvotā vieta izveidojusies ap Sarkanpaņemunes muižas (Gut Rot-Ponemun) centru. Ērgļos atrodas pagasta pārvalde, Ērgļu estrāde un Brunavas kultūras nams.